text: [{"text_idx": "#000001", "text": "Ty\u0301sdagin sp\u00e6ldi f\u00f8royska U17-landsli\u00f0i\u00f0 vi\u00f0 dreingjum si\u0301\u00f0sta dystin i\u0301 EM-undankappingini, sum seinastu dagarnar hevur veri\u00f0 i\u0301 Georgia."}, {"text_idx": "#000002", "text": "Lagt var upp til ein javnan og spennandi dyst i\u0301mo\u0301ti San Marino, og solei\u00f0is bleiv eisini. Ta\u00f0 var ikki fyrr enn fy\u0301ra minuttir vo\u0301ru eftir at sp\u00e6la, at F\u00f8royar skora\u00f0i einasta ma\u0301li\u00f0 i\u0301 dystinum, og tryggja\u00f0i s\u00e6r harvi\u00f0 sigurin og \u00f8ll try\u0301 stigini. F\u00f8royska ma\u0301li\u00f0 gj\u00f8rdi Meinhard Olsen i\u0301 76. minutti."}, {"text_idx": "#000003", "text": "Fyrstu l\u00f8tuna skiftust li\u00f0ini um at leypa a\u0301, men ta\u00f0 var ikki fyrr enn Karstin Hansen i\u0301 f\u00f8royska ma\u0301linum hev\u00f0i havt si\u0301na fyrstu veruliga bjarging, at f\u00f8roysku leikararnir vakna\u00f0u av a\u0301lvara, og restina av fyrra ha\u0301lvleiki hev\u00f0i f\u00f8royska li\u00f0i\u00f0 tamarhald a\u0301 dystinum."}, {"text_idx": "#000005", "text": "Eftir ste\u00f0gin var gongdin tann sama, vi\u00f0 go\u0301\u00f0um f\u00f8royskum sp\u00e6li, men kortini h\u00f8vdu okkara dreingir torf\u00f8rt vi\u00f0 at sp\u00e6la seg til teir heilt sto\u0301ra ma\u0301lm\u00f8guleikarnar. Fleiri fri\u0301sp\u00f8rk vo\u0301ru vunnin i\u0301 go\u0301\u00f0um st\u00f8\u00f0um og yvirva\u0301gin vaks, men ta\u00f0 var ikki fyrr enn leikari hja\u0301 San Marino fekk seinna gula korti\u00f0 og harvi\u00f0 reytt, at f\u00f8roysku leikararnir gj\u00f8rdu bart."}, {"text_idx": "#000006", "text": "Restina av dystinum var eitt langt a\u0301lop a\u0301 ma\u0301li\u00f0 hja\u0301 San Marino, og ta\u0301 fy\u0301ra minuttir vo\u0301ru eftir at sp\u00e6la, bragda\u00f0i hja\u0301 f\u00f8royska li\u00f0num. Innskifti Janus Samuelsen sendi Mikkjal a\u0301 Bergi avsta\u00f0 i\u0301 vinstra bor\u00f0i\u00f0, og komin til baklinjuna, sendi Mikkjal bo\u0301ltin innfyri. Try\u0301stur av tveimum mo\u0301tst\u00f8\u00f0uleikarum var Meinhard Olsen fyrstur a\u0301 bo\u0301ltinum, og so var 1-0 til F\u00f8royar, og sto\u0301r fr\u00f8i i\u0301 f\u00f8royska ho\u0301pinum."}, {"text_idx": "#000007", "text": "Eftir dystin vo\u0301ru venjararnir, A\u0301ki Johansen og Po\u0301l F. Joensen sera v\u00e6l n\u00f8gdir vi\u00f0 u\u0301rsliti\u00f0, men kundu ynskt s\u00e6r, at sp\u00e6li\u00f0 var betri, um hugsa\u00f0 ver\u00f0ur um ta leikligu yvirva\u0301gina, i\u00f0 f\u00f8royska li\u00f0i\u00f0 hev\u00f0i n\u00e6stan allar 80 minuttirnar. Kortini hava leikararnir ro\u0301s uppibori\u00f0 fyri stri\u0301\u00f0i\u00f0, i\u00f0 til f\u00f8rdi til sigurin."}, {"text_idx": "#000008", "text": "F\u00f8royska ho\u0301purin ger nu\u0301 kla\u0301rt at fer\u00f0ast heim fra\u0301 einari EM-undankapping, har avriki\u00f0 er go\u0301\u00f0kent, og vi\u00f0 eitt sindur av hepni i\u0301 dystinum i\u0301mo\u0301ti Georgia, kundi f\u00f8royska li\u00f0i\u00f0 enda\u00f0 a\u0301 2. pla\u0301ssi i\u0301 bo\u0301lkinum."}, {"text_idx": "#000009", "text": "Endaliga st\u00f8\u00f0an gj\u00f8rdist, at Holland, i\u00f0 hevur vunni\u00f0 europameistaraheiti\u00f0 fyri U17-landsli\u00f0 seinastu tvey a\u0301rini, vann bo\u0301lkin vi\u00f0 fullum stigatali. Nummar tvey bleiv Georgia vi\u00f0 6 stigum, me\u00f0an f\u00f8royska U17-landsli\u00f0i\u00f0 enda\u00f0i a\u0301 3. pla\u0301ssi vi\u00f0 trimum stigum. Aftast i\u0301 bo\u0301lkinum gj\u00f8rdist San Marino vi\u00f0 ongum stigi."}, {"text_idx": "#000011", "text": "Nu\u0301 byrjar venjingin aftur av a\u0301lvara Dreingir undir 10 a\u0301r \u2013 U10 \u2013 byrja venjingina ty\u0301sdagin 5.apri\u0301l og venja millum kl 17 og 18 U7 og U8 byrja ma\u0301nadagin 4.apri\u0301l, fra\u0301 kl 16-17 U6 byrjar venjingina eftir flaggdagin Skema vi\u00f0 venjingarti\u0301\u00f0um og hv\u00f8rjir venjarnir eru, kemur at liggja a\u0301 heimasi\u0301\u00f0uni hja\u0301 NSI\u0301"}, {"text_idx": "#000014", "text": "Oddur A\u0301 H\u00f8jgaard longt sa\u0301ttma\u0301lan vi\u00f0 NSI\u0301. Sto\u0301ri og sterki verjuleikarin kom til hettar kappingara\u0301ri\u00f0 til NSI\u0301 fra\u0301 Eb-Streymur, og hevur Oddur i\u0301 a\u0301r veri\u00f0 at sannur brandur i\u0301 verjuni hja\u0301 NSI\u0301. Oddur sto\u0301rtri\u0301vist i\u0301 NSI\u0301 blusini, og hevur havt eitt fantastiskt kappingara\u0301r, og eru vit sera fegin um at kunna kunnger\u00f0a, at hann nu\u0301..."}, {"text_idx": "#000023", "text": "Vest Pack er aftur i\u0301 a\u0301r ein at stu\u00f0lunum hja\u0301 NSI\u0301. Vit eru sera fegin um stu\u00f0ulin fra\u0301 Vest Pack."}]